Държавен вестник, бр. 26, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  26
2. Помощта може да бъде отложена от за­
молената страна, ако изпълнението на молбата 
би повлияло на текущо досъдебно или съдебно 
производство в замолената страна.
3. Преди да откаже изпълнението на молба 
или да отложи нейното изпълнение, замолената 
страна се консултира с молещата страна относно 
това, дали помощта би могла да бъде оказана 
при условия, каквито замолената страна сметне 
за необходими. Ако молещата страна приеме 
помощ при тези условия, тя се съобразява с тях.
4. Ако замолената страна откаже или отло­
жи помощ, тя информира молещата страна за 
причините за отказа или отлагането.
Член 5
Молби за помощ
1. Молбата за помощ се отправя в писмена 
форма. При неотложни обстоятелства замо­
лената страна може да приеме молба в друга 
форма, предвидена в нейното законодателство, 
но такава молба трябва да бъде потвърдена 
писмено в кратък срок, освен ако замолената 
страна се съгласи на друго.
2. Молбата за помощ включва:
(а) името на компетентния орган, провеж­
дащ досъдебното или съдебното производство 
или производство, за което се отнася молбата;
(б) целта на молбата и описание на търсе­
ната помощ; и
(в) описание на фактическата страна и ес­
теството на досъдебното или съдебното произ­
водство, включително резюме на съответните 
факти и закони. 
3. При необходимост и при възможност 
молбата за помощ включва също:
(а) информация за самоличността, граждан­
ството и местонахождението на всяко лице или 
лица, които са обект на досъдебно или съдебно 
производство в молещата страна, и на всяко 
лице, от което се търсят доказателства;
(б) информация за самоличността и мес­
тонахождението на лице, на което трябва да 
се извърши връчване, връзката на това лице с 
производството и начина, по който трябва да 
се извърши връчването;
(в) информация за самоличността и мес­
тонахождението на лицето, което трябва да 
бъде открито;
(г) описание на лицето, което трябва да бъде 
обискирано, или на мястото, което трябва да 
бъде претърсено, и на предметите, които трябва 
да бъдат иззети;
(д) причините и подробностите за всяка 
конкретна процедура или изискване, което 
молещата страна желае да бъде спазвано при 
изпълнение на молбата;
(е) информация относно възнагражденията и 
разноските, на които има право лицето, чието 
явяване в молещата страна се иска;
(ж) нуждата от поверителност и причините 
за нея; и
(з) друга подобна информация, каквато е 
необходима за точното изпълнение на молбата.
4. Ако замолената страна счита, че съдър­
жащата се в молбата за помощ информация 
не е достатъчна за изпълнение на молбата, тя 
може да поиска допълнителна информация.
5. Молби, съпътстващи документи и други 
съобщения, отправени по силата на този договор, 
се придружават с превод на официалния език 
на замолената страна или на английски език.
Член 6
Изпълнение на молба
Молба за помощ се изпълнява незабав­
но в съответствие със законодателството на 
замолената страна и ако не е забранено от 
това законодателство, по начина, поискан от 
молещата страна.
Член 7
Връщане на материали на замолената страна
Когато замолената страна изисква това, 
молещата страна връща възможно най-бързо 
материалите, предоставени по силата на този 
договор.
Член 8
Защита на поверителността
1. Ако това е поискано от нея, замолената 
страна полага всички усилия да запази пове­
рителността на молбата за помощ, на нейното 
съдържание, съпътстващите документи и на 
всяко действие, предприето във връзка с мол­
бата. Ако молбата не може да бъде изпълнена, 
без да се наруши исканата поверителност, за­
молената страна информира за това молещата 
страна, която решава дали независимо от това 
молбата трябва да бъде изпълнена.
2. При поискване молещата страна запазва 
поверителността на информацията и доказа­
телствата, предоставени от замолената страна, 
освен до степента, до която информацията и 
доказателствата са нужни за досъдебното и 
съдебното производство, описани в молбата.
Член 9
Ограничения за използване
Молещата страна няма да използва инфор­
мация или доказателства, придобити по силата 
на този договор във връзка с досъдебно или 
съдебно производство, различно от това, което е 
описано в молбата за помощ, без предварител­
ното писмено съгласие от замолената страна.
Член 10
Събиране на доказателства
1. В съответствие със своето законодателство 
и при наличие на молба замолената страна снема 
показания или по друг начин се сдобива с изя­
вления от лица или изисква от тях да подготвят 
и/или предоставят доказателствени материали 
за предаването им на молещата страна.